Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 274

2. Követelmények Általános szakmai elvárások: A mesterjelölt ismerje: — a padlószerkezetek kialakításához szükséges rétegrendeket, — a padlószerkezetek anyagainak és rétegrendszerének kialakításához szükséges épületfizikai fogalmakat, — a fa, mint ipari nyersanyag felhasználási lehetőségeit, — a fa, mint építőanyag alkalmazási és beépítési feltételeit, — a műanyag lap- és lemezburkolatok gyártásához kapcsolódó legfontosabb ismereteket, alapvető és meghatározó tulajdonságaikat, — a műanyagok beépítéséhez, építőipari alkalmazásához szükséges tudnivalókat, — a műgyanták gyártásához és felhasználásához kapcsolódó gyártástechnológiai és alkalmazástechnikai eljárásokat, — az egyes szőnyegfajták gyártásához, alkalmazásához és beépítéséhez kapcsolódó technológiai, fizikai, kémiai és alkalmazástechnikai fogalmakat, — az egyes felületek — fa, műanyag, szőnyeg, műgyanta — javítási, karbantartási technológiáit, — az egyes anyagok, felületek tisztításához, védelméhez kapcsolódó tudnivalókat, — a bonyolultabb, a mesterség magasabb színvonalát képviselő szerkezeteket, speciális eljárásokat, anyagokat, segédanyagokat és technológiákat, — a kivitelezés során felmerülő tűz-, munka-, balesetés környezetvédelmi előírásokat, — a vállalkozói tevékenységhez kapcsolódó legszükségesebb munkajogi, műszaki, gazdasági szabályozásokat és előírásokat. A mesterjelölt legyen jártas: — az egyes technológiákhoz alkalmazott anyagok, szerszámok, eszközök kiválasztásában, alkalmazásában, — az egyes burkolati rendszerek kapcsolódásaiban az adott épületszerkezetekhez, — az egyszerűbb munkahelyi eszközökkel, vagy szemrevételezéssel (hőmérséklet, nedvességtartalom, szilárdság) a kivitelezés feltételeinek megállapításában és ellenőrzésében, illetve konkrét mérési feladatokban, pl. CN mérőkészülékkel, — az egyes technológiáknál alkalmazott anyagok minőségének és megfelelőségének ellenőrzésében egyszerű munkahelyi eszközökkel (műgyanták kötésvizsgálata, ragasztók tapadásvizsgálata), — az egyes burkolatoknál a funkció, a formai és a díszítési feladatok összehangolásában, az egyszerű díszítőmotívumok alkalmazásában, elkészítésében, — az egyes burkolati rendszerek kivitelezési technológiáinak, folyamatainak és összefüggéseinek felismerésében, — a meghibásodások felismerésében, — a speciális munkák végzésének irányításában, pl. szerkezeti kötések, bonyolult mintázatú burkolatok fektetésében, tornatermek és edzőtermek padlói, sportpadlók, parafapadlók, feszített szőnyegpadlók készítésében, — az aljzatok és padlóburkolatok bontásában, részleges és teljes cseréjében, felújításában, pótlási műveletek elvégzésében, — a burkolt felületek kezelésében, beeresztésében, kialakításában, további védelmében, pl. lakkozással, — a kézi munkát csökkentő eljárások alkalmazásában. 2.1. Szakmai elméleti követelmények A mesterjelölt szakmai ismeretekből ismerje, tudja ismertetni: — az épületszerkezetek fajtáit, padlószerkezetekkel való kapcsolatát és összefüggéseit, szerkezeti kapcsolatok kialakításának elveit és formáit, 2001/117. szám — a famegmunkálási módokat, fűrészárukat, építőipari fatermékeket: = csiszolási munkákat különböző csiszológépekkel, = kisgépek használatát, = fa felületek ragasztását, = különleges felületkezeléseket, = felületek lakkozását, lakkozási eljárásukat; — a fa oldalfal- és padlóburkolatok felosztását, csoportosítását, a velük szemben támasztott követelményeket: = épületfizikai jelenségek (nedvesség, hőmérséklet) hatását a faburkolatokra, a hő, hang, nedvesség elleni szigetelések fajtáit és lehetőségeit, = a faburkolatok kivitelezését megelőző, előkészítő, kitűzési, aljzatellenőrzési vizsgálatokat, aljzatjavítási, kiegyenlítési munkák elvégzését, = fából alapszerkezetek és vakpadlók készítésének módjait, álépítmények fajtáit, szerkezeteit, készítési technológiáit, = puhafa burkolatok készítését (hajópadló, svédpadló, lambéria), = szegezett és ragasztott csaphornyos parketta (halszálka, téglakötésű stb.) készítését, = ragasztott intarziás parketta készítését, különböző mintákkal, = szalagparketta és parkettapanel fektetését, beépítésének feltételeit, = csomóponti kialakítások, szegélyezések, födém áttörések, kivágások, eltérő burkolatcsatlakozások, küszöbcsatlakozások és átmenő küszöbök kialakítását, dilatációk áthidalását, úsztatott padlószerkezetek esetében kialakított csomópontokat, = faburkolatok felületkialakítását (beeresztés, csiszolás, lakkozás); — a burkolt felület minősítését, javítását, karbantartását; — műanyag lap, lemezburkolatok aljzatainak a kivitelezését megelőző előkészítő, kitűzési, aljzatellenőrzési vizsgálatait, aljzatjavítási, kiegyenlítési munkák elvégzését, munkahézagok kialakítását: = PVC, gumi, linóleum lap és lemezburkolatok előkészítését ragasztáshoz, illetve terítéshez, = hegesztett burkolatok aljzatainál lejtés kialakítását vagy ellenőrzését, lefolyók, sarkok, szögletek, küszöbök, dilatációk kiképzését, = a terített, ragasztott, hegesztett rögzítési megoldású burkolatok technológiáit, a szegélyezések, burkolatcsatlakozások, küszöbök, áttörések, lefolyók stb. csomópontjainak elkészítésével, = lapburkolatok készítését, a műanyag habarcs keverését, terítését a lapok illesztését, vágását, fektetését, a kivitelezési előírásokat, minőségi ellenőrzést, a speciális körülmények figyelembevételét, = felület minősítését, javítását, karbantartását; — a kent műgyanta padlóburkolatok aljzatainak előkészítő, ellenőrző, kitűzési, mérési, javítási, kiegyenlítési, lejtéskialakítási munkáinak elvégzését: = anyagok adagolását, keverését, terítését, munkahézagok kialakítását, = burkolt felületek csomópontjainak kialakítását (falcsatlakozások, szegélyezések, áttörése, podesztek, lefolyók, küszöbök, dilatációk stb. megoldásai), = burkolt felületek minőségi ellenőrzését, hibák és selejtokok javítását, karbantartást; — a szőnyegpadló (velúr, buklé, tűnemezelt) lapokból, lemez (tekercs) burkolatok aljzatainak kivitelezését megelőző előkészítő, kitűzési, aljzat minőség-ellenőrzési, javítási, kiegyenlítési munkáinak elvégzését: = szőnyegpadló burkolatok kivitelezési technológiáit terített, ragasztott és feszített rögzítési megoldásokkal, = szőnyegpadló burkolatok csomópontjainak kialakítását (szegélyezések, toldások, küszöbök, más burkolathoz való csatlakozások stb.), = burkolt felületek minőségi ellenőrzését, hibák, selejtokok javítását, cseréjét, karbantartását. A mesterjelölt anyagismeretből ismerje, tudja ismertetni: — a fa szerkezeti felépítését, fizikai és mechanikai tulajdonságait, vegyi összetételét, hibáit, betegségeit: — a fa nedvességtartalmát, — a fa „K” metszet rétegeit és élettani szerepüket, — a fafajtákat — tűlevelű, lombos fák — és jellegzetes tulajdonságaikat, erdei választékukat, — a fát mint ipari nyersanyagot, — a fűrészipari termékeket, faipari félkész termékeket, — a hazai keményfák (parketta) jellemzőit, — a faanyag tulajdonságait javító eljárásokat, — a felületi bevonatok anyagait, felület-előkészítésüket, — a környezetbarát felületkezelő és védő anyagokat, — a parkettaragasztók fajtáit, jellemző tulajdonságukat, — a hígító- és oldószereket, — a parkettaalapozók és -lakkok fajtáit és jellemző tulajdonságait, alkalmazási területeit és előírásait, — a szegek, csavarok, kiegészítő anyagok, méreteit és alkalmazásukat, — az aljzatokat, kiegyenlítő és aljzatjavító anyagokat, — a fapadló és parkettafajták — szegezett és ragasztott parketták — anyagait, méreteit, tulajdonságait, beépítési feltételeiket, — a fapadlók és parketták anyagainak minőségi és alkalmazástechnikai, megfelelőségi előírásait, vizsgálatát, minősítését, — a fapadlókat, kiegyenlítő és aljzatjavító anyagokat, — a faanyagok, ragasztók, hígítók stb. raktározásának, szállításának, kezelésének, megmunkálásának, munkavédelmi, baleset-elhárítási, tűzvédelmi és környezetvédelmi előírásait, 2001/117. szám — a műanyagok fajtáit, építőipari alkalmazásuk területeit, — a műanyag burkolatok fajtáit, előállításukat, kiszerelésüket, lágy- és keményburkolatokat, — az egyes burkolóanyagok jellemző tulajdonságait (mechanikai, fizika, kémiai jellemzők), rétegfelépítésüket, megmunkálásukat, kapcsolatukat, ragaszthatóságukat, hegeszthetőségüket, kombinációikat, méreteiket, — a lap- és lemezburkolatok (PVC, gumi, linóleum stb.) beépítésének feltételeit, a körülmények ellenőrzését, szállításukat, raktározásukat, kezelésüket, — a szőnyegpadlók anyagait, fajtáit, alkalmazásuk körét, gyártásukat, jellegzetes mutatóikat és tulajdonságaikat, — a szőnyegek kiszerelését, méreteit, rétegfelépítését, szállítását, tárolását, bedolgozásának feltételeit, — a műanyag lap-, lemezburkolatok és szőnyegpadlóburkolatok készítésénél alkalmazott ragasztók, oldószerek körét, felhasználásuk feltételeit, minőségük ellenőrzését, szállításukat, tárolásukat, biztonságtechnikai környezetés egészségvédelmi előírásaikat, — az öntött és kent műgyantapadlók készítésének anyagszükségleteit, — a műanyag lap, és lemezfedések, illetve szőnyegpadlók készítési technológiáinak anyagszükségleteit, — a műgyanták tárolását, szállítását, kezelését, keverését, bedolgozási feltételeit, szabatosságát, kötési idejét, terhelhetőségét, kopásállóságát, vegyszerállóságát, elektromos feltöltődését, a kész padló tulajdonságait, javíthatóságot elősegítő tulajdonságait, — az öntött és kent műgyantapadlók anyagait, kezelésének biztonságtechnikai, baleset-elhárítási és egészségvédelmi, illetve környezetvédelmi előírásait. A mesterjelölt munka- és környezetvédelemből ismerje, tudja ismertetni: — a burkolási munkákkal kapcsolatos munkavédelmi és tűzvédelmi előírásokat, — az egészségvédelmi előírásokat, — a környezetvédelmi előírásokat, — az elsősegélynyújtással kapcsolatos teendőket. 2.2. Szakmai gyakorlati követelmények A mesterjelölt ismerje és tudja: — a kivitelezéshez szükséges műszaki és gazdasági dokumentáció, technológiai utasítások értelmezését, használatát. Ide tartoznak: kiviteli tervek és műszaki dokumentáció, építési napló, felmérési napló, szabványok, műszaki alkalmassági bizonyítványok, anyag- és időnorma adatok, árjegyzékek, technológiai utasítások, munkavédelmi és alkalmazástechnikai előírások, — az egyes technológiai folyamatoknál alkalmazott szerszámok, gépek, berendezések funkció szerinti alkalmazását, kezelését és karbantartását. Az alkalmazások során tartsa és tartassa be a baleset- és munkavédelmi, valamint a környezetvédelmi előírásokat. A mesterjelölt tudja elvégezni: — a burkolatok aljzatainak előkészítését, kiegyenlítését, — a munkakörében előforduló padló- és falburkolatok anyagainak kiválasztását, előkészítő kialakítását, tárolását, szállítását, — a kivitelezés munkakörülményeinek és feltételeinek ellenőrzését és minősítését, — a szükséges előkészítő, mérési, rajzolási, kitűzési műveleteket, — a kivitelezéshez szükséges anyagmennyiségek költségvetési és munkahelyi felmérés szerinti megállapítását, — a kész burkolatok felmérését és elszámolását, — a munka folyamán szükséges írásos műszaki dokumentálását, — a kész burkolatok minősítését, javítását, pótlását, — az adott feladathoz szükséges teljes technológiai folyamatokat, — az alábbi jellegzetes padlószerkezetek és falburkolatok készítésének műveleteit: = hajópadlók és svédpadlók, = vakpadlós csaphornyos parkettakészítések, a feltöltés kialakításával és a kapcsolódó műveletekkel, = különböző mintájú szegezett és ragasztott csaphornyos parketták, = különböző mintájú ragasztott intarziásparketták, = szalagparketták és parketta panelburkolatok, = fa és műanyag burkolatok, oldalfalburkolatok, = műanyag, gumi, linóleum, padlóburkolatok, lap és lemez anyagokból, terített ragasztott és hegesztett, valamint antisztatikus és vezetőképes kivitelben, = műgyanta kent padlóburkolatok és bevonatok, = velúr, buklé és tűnemezelt anyagokból, terített és ragasztott, valamint feszített kivitelben, = a padlószerkezetek csatlakozási, födémáttörési, dilatálási, küszöb, lefolyó és egyéb csomópontjainak kialakítása, szegélyezése, = a padlóburkolatoknál a gyakori felületkezelési, csiszolási és lakkozási, illetve karbantartási munkák elvégzése. IV. A szakmai minősítés és vizsgáztatás rendje A mesterjelöltnek a Mestervizsga Bizottság előtt kell számot adnia elméleti felkészültségéről, gyakorlati tudásáról. A mestervizsga célja annak megállapítása, hogy a mesterjelölt — elsajátította-e a burkoló tevékenység mester szinten történő gyakorlásához szükséges szakmai elméleti és gyakorlati, valamint a vállalkozása vezetéséhez szükséges vál- 2001/117. szám lalkozási, illetve a tanulóképzéshez szükséges pedagógiai ismereteket, — képes-e munkáját magas színvonalon önállóan végezni, — rendelkezik-e a szakmai követelmények által támasztott tudáselemekkel, gyakorlati készségekkel. A mestervizsga részei: — vállalkozási ismeretek (közgazdasági, jogi, munkaügyi stb. ismeretek) vizsga, — pedagógiai (munkapedagógiai) ismeretek vizsga, — szakmai gyakorlati vizsga, — szakmai elméleti (írásbeli, szóbeli) vizsga, Megjegyzés: A vállalkozási ismeretek és a pedagógiai ismeretek vizsgarész követelményrendszere egységes, azokat az adott szakképesítésért felelős minisztérium rendelete, az ipari mesterképzés szakmai és vizsgakövetelményeiről szóló

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes